Tor Skauge

Tor Skauge (født 1. oktober 1928, død 6. januar 2010) var en norsk komponist, kordirigent, musikklærer og tekstforfatter.Fødselsdato og dødsdato er hentet fra Tor Skauge  hos Rockipedia, der det også ligger en del innspillinger av det Skauge laget.

Han var født på Madagaskar der faren Johannes Skauge (1899–1984) fra 1927 til 1933 var sekretær i Det Norske Misjonsselskap, og senere dets leder 1961–1968.Det er Øivind Øritsland som hevder dette i en post om Tor Skauge. Tor Skauge ledet Oslo Ungdomskor (stiftet 1946) fra 1953, etterfulgt av Joar Rørmark (født 1935) i 1973. Koret hadde flere radiosendinger på NRK, fra 1957 i Etter valg. Det ligger i luften, et lørdagsshow fra Store Studio ledet av Erik Diesen. Da landet fikk fjernsyn var Skauge med og dirigerte i søndagsshowet Slagerparaden, for dem som var unge 1900–1920 ledet av Erik Diesen fra 1960 til 1962.

Skauge jobbet ved Østlandets Musikkonservatorium, som ble etablert på Veitvet i 1959, de hadde eget kammerkor. I 1969 etablerte man koret Con Amore med medlemmer som hadde graduert fra Oslo Ungdomskor, og Skauge ble dets første dirigent og virket som sådan til rundt 1990.  Fra 1972 underviste han også ved den nyetablerte Norges musikkhøgskole i dirigering av kor, danning av kortoner og metodikk for barnekor.Kjersti Holmin, Tor Skauge, nekrolog i Aftenposten den 3. februar 2010. Blant hans studenter nevnes baritonen Rolf Nykmark (født 1955).  A Cappella og Nordstrandkoret var han også innom. I 1993 ble  Frogner Kammerkor etablert med Skauge som dirigent.  Hans siste konsert ble holdt i Frogner kirke med Frogner kammerkor, der han i 1999 ble etterfulgt av Kristin Groven Holmboe (født 1959). Han var i Norges Sangarlag og også med på samorganiseringen til det som ble Norges Korforbund.

 Referanser 

Kategori:Norske dirigenter